Document ID: 32008D0194

NÕUKOGU OTSUS,
18. veebruar 2008,
Euroopa Ühenduse ja Singapuri Vabariigi valitsuse vahelise lennuühenduse teatavaid aspekte käsitleva lepingu sõlmimise kohta
(2008/194/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 80 lõiget 2 koostoimes selle artikli 300 lõike 2 esimese lõigu esimese lause ja artikli 300 lõike 3 esimese lõiguga,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Nõukogu volitas oma 5. juuni 2003. aasta otsusega komisjoni alustama kolmandate riikidega läbirääkimisi kehtivate kahepoolsete lepingute teatavate sätete asendamiseks ühenduse lepinguga.
(2)
Komisjon on vastavalt 5. juuni 2003. aasta otsuse lisas toodud menetlustele ja juhistele pidanud ühenduse nimel Singapuri Vabariigi valitsusega läbirääkimisi lennuühenduse teatavaid aspekte käsitleva lepingu üle.
(3)
Leping kirjutati kooskõlas nõukogu otsusega 2006/592/EÜ (2) ühenduse nimel alla, eeldusel et see sõlmitakse hilisemal kuupäeval.
(4)
Leping tuleks heaks kiita,
ON TEINUD JÄRGMISE OTSUSE:
Artikkel 1
Ühenduse nimel kiidetakse heaks Euroopa Ühenduse ja Singapuri Vabariigi valitsuse vaheline lennuühenduse teatavaid aspekte käsitlev leping.
Artikkel 2
Nõukogu eesistujal on õigus määrata isik(ud), kes on volitatud esitama lepingu artikli 7 lõikes 1 ette nähtud teate.
Brüssel, 18. veebruar 2008

Labels: 8
18
15
5